Olga Zimina

Olga Zimina (; dzimusi  Vladimirā) ir Krievijas starptautiskā lielmeistare šahā (2003), kas kopš 2006. gada pārstāv Itāliju.

 Biogrāfija 
Trīskārtēja Krievijas junioru šaha čempionātu uzvarētāja (1992, 1997, 1998). 1992. gadā Dīsburgā uzvarējusi Pasaules junioru šaha čempionātā U10 vecuma kategorijā. 2000. gadā Erevānā Pasaules junioru šaha čempionātā U20 vecuma grupā izcīnījusi sudraba medaļu. 2001. gadā uzvarējusi Krievijas sieviešu šaha čempionātā. 2002. gadā Elistā kopā ar Jekaterinu Polovņikovu un Svetlanu Matvejevu dalījusi 2.-4. vietu Krievijas sieviešu šaha čempionātā (uzvarējusi Tatjana Kosinceva). 2002. gadā dalījusi 2.-3. vietu Krievijas šaha kausa izcīņā (uzvarējusi Tatjana Šumjakina). 2004. gadā dalījusi 1. vietu starptautiskā šaha turnīrā Loredžiā (Itālija) un ieņēmusi 13. vietu Eiropas sieviešu šaha čempionātā Drēzdenē.5th European Individual Women's Chess Championship 2004

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Belu Hotenašvili, bet 2. kārtā zaudējusi citai Gruzijas šahistei Nanai Dzagnidzei.

2024. gada decembrī Turīnā izcīnījusi 2. vietu Itālijas sieviešu šaha čempionātā.Campionato Italiano Femminile 2024

Pārstāvējusi Itālijas komandu lielākajos komandu šaha turnīros:
 Pasaules šaha olimpiādēs piedalījusies 6 reizes (2006-2016);OlimpBase :: Women's Chess Olympiads :: Olga Zimina
 Eiropas komandu šaha čempionātos piedalījusies 4 reizes (2009-2015).OlimpBase :: European Women's Team Chess Championship :: Olga Zimina

Par panākumiem turnīros FIDE 2000. gadā Ziminai piešķīra starptautiskās meistares (WIM), bet 2003. gadā - starptautiskās lielmeistares (WGM) nosaukumu. 2008. gadā saņēmusi starptautiskā meistara nosaukumu vīriešiem (IM).

 Atsauces 

 Ārējās saites 

Kategorija:1982. gadā dzimušie
Kategorija:Vladimiras apgabalā dzimušie
Kategorija:Itālijas šahisti
Kategorija:Krievijas šahisti